Творы беларускага дзіцячага паэта Міколы Чарняўскага перакладаў М. Элімбаеў. Вершы былі надрукаваны ў калектыўным зборніку, які выйшаў тады яшчэ ў Фрунзе ў 1981 годзе. Апавяданне Івана Чыгрынава “Бульба” таксама для аднаго з калектыўных зборнікаў пераклаў С. Шатманаў. Дарэчы, ён жа – і перакладчык апавядання Алеся Якімовіча на кыргызскую мову. Салібай Шатманаў (нарадзіўся ў 1932 годзе) працоўную біяграфію пачынаў з настаўніцтва. Быў дырэктарам Джангі-Джольскай васьмігадовай школы ў Ошскай вобласці. З 1966 па 1983 гады – у газеце “Мугалімдэр газетасы”. Затым – у выдавецтве “Мектэп”.